text: Mange hurtige bilister i Esbjerg
  23 februar 2012 kl. 13.19
  En hastighedskontrol i Esbjerg afslørede mange hurtige bilister. Alt for mange, siger politiet.
  I en fartkontrol i Esbjerg blev der afsløret mange fartsyndere.
  33 bilister blev noteret for at køre for stærkt.
  Af dem kørte 10 så stærkt, at det udløste et klip i kørekortet.
  Èn fik en betinget frakendelse, fordi han kørte 84 km/t på et sted, hvor der højst er tilladt 50 km/t.
  Han kan foruden en bøde på 3500 kr. nu også se frem til at skulle til en ny teori- og køreprøve. 
  - At så mange ser stort på færdselssikkerheden i indre by vil i den kommende tid medføre yderligere hastighedskontroller, så vi alle kan færdes sikkert i trafikken,  siger operativ leder i færdselsafdelingen, Kenneth Benfeldt, Syd- og Sønderjyllands Politi.
  